CELEX: 62006CO0255
Language: hu
Date: 2007-07-05
Title: A Bíróság (második tanács) 2007. július 5-i végzése. # Yedaş Tarim ve Otomotiv Sanayi ve Ticaret AŞ kontra az Európai Unió Tanácsa és Az Európai Közösségek Bizottsága. # Fellebbezés - Nemzetközi megállapodások - Az EGK-Törökország megállapodás - Az Európai Unió és Törökország közötti vámunió - Kompenzációs pénzügyi támogatások. # C-255/06 P. sz. ügy

A Bíróság (második tanács) 2007. július 5‑i végzése – Yedaş Tarim ve Otomotiv Sanayi ve Ticaret kontra Tanács és Bizottság
      (C‑255/06. P. sz. ügy)
      „Fellebbezés – Nemzetközi megállapodások – EGK–Törökország megállapodás – Az Európai Unió és Törökország közötti vámunió – Kompenzációs pénzügyi támogatások”
      1.                     Nemzetközi megállapodások – Közösségi megállapodások – Közvetlen hatály – Feltételek – Az EGK–Törökország társulási megállapodás
            2. cikkének (1) bekezdése, illetve 3. cikkének (1) és (6) bekezdése, valamint a kiegészítő jegyzőkönyv preambuluma (EGK–Törökország
            társulási megállapodás, 2. cikk, (1) bekezdés, 3. cikk, (1) és (6) bekezdés; az EGK–Törökország társulási megállapodáshoz
            csatolt kiegészítő jegyzőkönyv) (vö. 36–40. pont)
      2.                     Fellebbezés – Jogalapok – A hivatkozott téves jogalkalmazás meghatározásának hiánya – Elfogadhatatlanság (EK 225. cikk; a
            Bíróság eljárási szabályzata, 112. cikk, 1. §, c) pont) (vö. 46., 52., 56–57., 64. pont)
      3.                     Szerződésen kívüli felelősség – Feltételek – Jogellenesség (EK 226. cikk és EK 288. cikk, második bekezdés) (vö. 48. pont)
      4.                     Szerződésen kívüli felelősség – Feltételek – Okozati összefüggés (EK 288. cikk, második bekezdés) (vö. 61. pont)
      Tárgy
      
         Fellebbezés az Elsőfokú Bíróság (ötödik tanács) T‑367/03. sz., Yedaş Tarim ve Otomotiv Sanayi ve Ticaret AŞ kontra az Európai
                  Unió Tanácsa és az Európai Közösségek Bizottsága ügyben 2006. március 30‑án hozott ítélete ellen, melyben az Elsőfokú Bíróság
                  elutasította mint megalapozatlant az azon kár megtérítése iránti keresetet, amelyet állítólag a felperes szenvedett el, mivel
                  az alperes intézmények nem vették figyelembe az Európai Unió és Törökország közötti vámunióra vonatkozó rendelkezésekben előírt
                  kötelezettségeket, többek között a vámunió török gazdaságra gyakorolt negatív hatásának ellensúlyozását célzó pénzügyi támogatások
                  nyújtásának kötelezettségét.
               
            Rendelkező rész
      1)         A Bíróság a fellebbezést elutasítja.
      2)         A Bíróság a Yedaş Tarim ve Otomotiv Sanayi ve Ticaret AŞ‑t kötelezi a költségek viselésére.